ઇડર નજીકના મોહનપુરા રેલ્વે ફાટક નજીક વાહન ચેકીંગ દરમિયાન ભિલોડા તરફથી બંધ બોડીની મહિન્દ્રા જીટો લોડીંગ ગાડી નં.જીજે.૦૧.ડીઝેડ.૭૫૭૧ આવતા તેને રોકવાનો પ્રયાસ કરતા ગાડીના ચાલકે પોલીસને જોઇ નાકાબંધીથી થોડેક આગળ બ્રેક મારી ગાડી ઉભી રાખી નાસવાનો પ્રયાસ કર્યો હતો. પરંતુ ભાગી છૂટવાનો પ્રયાસ કરનાર સાજીદઅબ્દુલ રહેમાન વોરા (રહે.નૂરનગર વટવા, અમદાવાદ) ને ઝડપી લઇ અટક કર્યો હતો તેમજ વાહનની તલાશી લેતા તેમાંથી ભારતીય બનાવટનો રૂા.૬૨,૪૦૦ની મત્તાનો ઇગ્લીંશ દારૂનો જથ્થો વાહન મળી કુલ રૂા.૨,૬૨,૪૦૦ની મત્તા કબજે કરી કાયદેસરની કાર્યવાહી હાથ ધરી હતી.